CELEX: 32015R1726
Language: bg
Date: 2015-09-28 00:00:00
Title: Регламент за изпълнение (ЕС) 2015/1726 на Комисията от 28 септември 2015 година за одобряване на 2-метил-2Н-изотиазол-3-он като съществуващо активно вещество за използване в биоциди за продуктов тип 13 (Текст от значение за ЕИП)

29.9.2015   
            
            
               BG
            
            
               Официален вестник на Европейския съюз
            
            
               L 252/14
            
         РЕГЛАМЕНТ ЗА ИЗПЪЛНЕНИЕ (ЕС) 2015/1726 НА КОМИСИЯТА
   от 28 септември 2015 година
   за одобряване на 2-метил-2Н-изотиазол-3-он като съществуващо активно вещество за използване в биоциди за продуктов тип 13
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               В Делегиран регламент (ЕС) № 1062/2014 на Комисията (2) се установява списък на съществуващите активни вещества, които следва да бъдат оценени с оглед на евентуалното им одобрение за използване в състава на биоциди или включване в приложение I към Регламент (ЕС) № 528/2012.
            
         
               (2)
            
            
               Този списък включва 2-метил-2Н-изотиазол-3-он.
            
         
               (3)
            
            
               По отношение на 2-метил-2Н-изотиазол-3-он бе направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 13 — консерванти на течности, използвани при обработката на метали, определен в приложение V към същата директива и отговарящ на продуктов тип 13, определен в приложение V към Регламент (ЕС) № 528/2012.
            
         
               (4)
            
            
               За оценяващ компетентен орган беше определена Словения и в съответствие с член 14, параграфи 4 и 6 от Регламент (ЕО) № 1451/2007 на Комисията (4) на 11 април 2012 г. тя представи на Комисията докладa за оценка, придружен от препоръки.
            
         
               (5)
            
            
               В съответствие с член 7, параграф 1, буква б) от Делегиран регламент (ЕС) № 1062/2014 становището на Европейската агенция по химикалите беше формулирано на 2 октомври 2014 г. от Комитета по биоцидите, като бяха взети предвид заключенията на оценяващия компетентен орган.
            
         
               (6)
            
            
               Съгласно това становище може да се очаква, че биоцидите, използвани за продуктов тип 13 и съдържащи 2-метил-2Н-изотиазол-3-он, отговарят на изискванията на член 5 от Директива 98/8/ЕО, при условие че са спазени определени условия за използването им.
            
         
               (7)
            
            
               Поради това е целесъобразно 2-метил-2Н-изотиазол-3-он да бъде одобрен за използване в биоциди за продуктов тип 13, при условие че са спазени специфичните условия в приложението.
            
         
               (8)
            
            
               Тъй като 2-метил-2Н-изотиазол-3-он отговаря на критериите за класифициране като кожен сенсибилизатор подкатегория 1A съгласно определението в приложение I към Регламент (ЕО) № 1272/2008 на Европейския парламент и на Съвета (5), третираните изделия, които са третирани с 2-метил-2Н-изотиазол-3-он или които съдържат 2-метил-2Н-изотиазол-3-он, следва да бъдат подходящо етикетирани
            
         
               (9)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   2-метил-2Н-изотиазол-3-он се одобрява като активно вещество за използване в биоциди за продуктов тип 13, при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 септември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (5)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  2-метил-2Н-изотиазол-3-он
               
               
                  Наименование по IUPAC:
                  2-метил-2Н-изотиазол-3-он
                  ЕО №: 220-239-6
                  CAS №: 2682-20-4
               
               
                  95 % тегловни
               
               
                  1 октомври 2016 г.
               
               
                  30 септември 2026 г.
               
               
                  13
               
               
                  В оценката на продукта трябва да се обърне особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията за биоциди зависят от изпълнението на следните условия:
                  
                              1)
                           
                           
                              За професионални ползватели се установяват процедури за безопасна работа и подходящи организационни мерки. Продуктите се използват с подходящи лични предпазни средства, когато експозицията не може да бъде намалена до приемливо равнище с други средства.
                           
                        
                              2)
                           
                           
                              С оглед на рисковете за професионалните ползватели, изсипването на продуктите в течностите за обработка на метали следва да бъде полу- или изцяло автоматизирано, освен ако не бъде доказано, че рисковете могат да бъдат сведени до приемливо равнище с други средства.
                           
                        
                              3)
                           
                           
                              С оглед на рисковете за професионалните ползватели, на етикетите и информационните листове за безопасност на продуктите, където такива са предоставени, се посочва, че защитените с продуктите течности за обработка на метали се използват в полу- или изцяло автоматизирани машини, освен ако не е доказано, че рисковете могат да бъдат намалени до приемливо равнище с други средства.
                           
                        Пускането на пазара на третирани изделия зависи от изпълнението на следното условие:
                  Лицето, отговорно за пускането на пазара на третирано изделие, което е третирано с 2-метил-2Н-изотиазол-3-он или което съдържа 2-метил-2Н-изотиазол-3-он, гарантира, че в етикета на изделието се предоставя информацията, посочена в член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.